Ідэя жыць у гармоніі з прыродай, весці здаровы лад жыцця і харчавацца экалагічна чыстымі прадуктамі была заўсёды блізкая Вользе Баранскай. Аднак да таго, каб заняцца аграэкатурызмам, яе падштурхнула не толькі гэта. Наяўнасць уласнага жылога дома ў сельскай мясцовасці, арганізатарскія здольнасці, а таксама субсідыя — дзяржаўная грашовая дапамога — вось тыя складнікі, дзякуючы якім з’явілася і актыўна развіваецца асабістая справа былой сталічнай хатняй гаспадыні, а цяпер — уладальніцы аграсядзібы, якая размясцілася ў вёсцы Лешніца Пухавіцкага раёна.